મજેવડી દરવાજે હાર્વે જોન્સે તેમનું સ્વાગત કર્યું. નિલમભાઇએ સાંજે 6 વાગ્યે જોન્સ અને જૂનાગઢ રાજ્યનાં ચીફ સેક્રેટરી પાસેથી ચાર્જ સંભાળી લીધો. અને ત્યાંથીજ જૂનાગઢનાં ગેઝેટ દસ્તુર અમલ સરકારમાં એક ઢંઢેરો પ્રસિદ્ધ કરવાની સુચના આપી દીધી. ત્યાંથી આખો રસાલો ટેન્કો સાથે હંકારતો એમજી રોડ પર થઇ કાળવા ચોકમાં ગયો. ત્યાંથી જવાહર રોડ, ગોધાવાવની પાટી પાસેથી ગેબનશા રોડ ચઢી ટેન્કો ઉપરકોટમાં પ્રવેશી. જ્યાં તિરંગો ફરકાવાયો. એ વખતે આખો સીનારીયો નજરે જોનારનાં કહેવા મુજબ ઘણાંખરા લોકોને ખબર ન હોતી કે આ ભારતીય લશ્કરની ટેંકો છે. એટલે તેઓએ ઘરનાં બારી બારણાં બંધ રાખ્યા હતા.